สอบถามหน่อยครับ ในกรณีถ้าเราทำงานเข้ากะดึกแล้วตรวจสุขภาพช่วงตี5 เราไม่ได้พักผ่อน แล้วไปเจาะเลือดตรวจ เม็ดเลือดแดงไม่สมบูรณ์ เม็ดเลือดขาวสูงกว่าปกติ อยากทราบว่า ถ้าเราไม่ได้พักผ่อน จะมีผลมั้ยครับกับการตรวจเลือด
สวัสดีครับ โดยปกติ การที่เม็ดเลือดแดงไม่สมบูรณ์ นั้นอาจเกิดจากการขาดธาตุเหล็ก หรือ มีประวัติเป็นโรคเลือดจางทางพันธุกรรมเช่น ธาลัสซีเมีย ซึ่งอาจจะไม่เกี่ยวข้องกับการนอนน้อยก็ได้ครับส่วนเรื่องเม็ดเลือดขาว จริงๆแล้ว การพักผ่อนน้อยน่าจะทำให้เม็ดเลือดขาวมีแนวโน้มน้อยลงมากกว่านะครับ เพราะถ้าอดนอน ภูมิคุ้มกันจะทำงานได้น้อยลง การที่มีเม็ดเลือดขาวสูงน่าจะบ่งบอกถึงการอักเสบ หรือ ติดเชื้อ ภายในมากกว่าครับดังนั้น ขอแนะนำให้ปฏิบัติตามที่แพทย์ผู้ตรวจสุขภาพแนะนำ และหากมีนัดตรวจเลือดต่อ ก็ควรพักผ่อนให้เพียงพอ แล้วค่อยตรวจเลือด จะดีกว่าครับ